## Pravilnik o postupku prikupljanja podataka tijekom inspekcija na farmama

### NN 5/2013 (11.1.2013.), Pravilnik o postupku prikupljanja podataka tijekom inspekcija na farmama

MINISTARSTVO POLJOPRIVREDE

75

Na temelju članka 69. stavka 3. Zakona o zaštiti životinja (»Narodne novine«, br. 135/06), ministar poljoprivrede donosi

PRAVILNIK

O POSTUPKU PRIKUPLJANJA PODATAKA TIJEKOM INSPEKCIJA NA FARMAMA

Područje primjene

Članak 1.

(1) Ovim se Pravilnikom propisuje:

(a) postupak prikupljanja podataka tijekom inspekcije koju obavlja nadležno tijelo u skladu s:

– Pravilnikom o zaštiti životinja koje se uzgajaju u svrhu proizvodnje (»Narodne novine« br. br. 44/10)[[1]](#footnote-29081-1),

– Pravilnikom o minimalnim uvjetima za zaštitu kokoši nesilica (»Narodne novine« br. 77/10, 99/10 i 51/11)[[2]](#footnote-29081-2),

– Pravilnikom o minimalnim uvjetima za zaštitu teladi (»Narodne novine« br. 110/10)[[3]](#footnote-29081-3),

– Pravilnikom o minimalnim uvjetima za zaštitu svinja (»Narodne novine« br. 119/10)[[4]](#footnote-29081-4);

(b) izvješćivanje Europske komisije o prikupljenim podacima iz točke (a) ovoga stavka.

(2) Ovaj Pravilnik sadrži odredbe koje su u skladu sa sljedećim aktom Europske unije:

– Odluka Komisije 2006/778/EZ od 14. studenoga 2006. o minimalnim zahtjevima za prikupljanje podataka tijekom inspekcijskih nadzora proizvodnih jedinica na kojima se drže životinje koje se uzgajaju u svrhu proizvodnje (SL L 314, 15. 11. 2006.).

Pojmovnik

Članak 2.

Za potrebe ovoga Pravilnika primjenjuju se pojmovi iz propisa navedenih u članku 1. stavku 1. točki (a) ovoga Pravilnika kao i sljedeći pojmovi:

(a) »inspekcija« – službena kontrola i pregled koju obavlja nadležno tijelo na farmi na kojoj se drže životinje za vrijeme pregleda u skladu s propisima iz članka 1. stavka 1. točke (a) ovoga Pravilnika;

(b) »neudovoljavanje uvjetima« – neudovoljavanje odredbama pojedinog propisa iz članka 1. stavka 1. točke (a) ovoga Pravilnika:

– koje je nadležno tijelo utvrdilo tijekom inspekcije,

– o kojem je nadležno tijelo aktom izvijestilo posjednika životinja koje se uzgajaju u svrhu proizvodnje;

(c) »nadležno tijelo« – Ministarstvo poljoprivrede, Uprava veterinarstva.

Podaci koji se prikupljaju i evidentiraju tijekom svake inspekcije

Članak 3.

Tijekom svake inspekcije nadležno tijelo prikuplja i evidentira u pisanom ili elektroničkom obliku podatke o:

(a) datumu pregleda i jedinstvenom identifikacijskom broju gospodarstva (JIBG);

(b) kategorijama načina držanja i uzgoja te odgovarajućim odredbama u važećim propisima kako je to navedeno u Dodatku I. ovoga Pravilnika;

(c) kategorijama neudovoljavanja uvjetima i odgovarajućim odredbama propisa iz Dodatka II. ovoga Pravilnika;

(d) administrativnim kategorijama neudovoljavanja uvjetima i radnjama koje je nadležno tijelo poduzelo u skladu s Dodatkom III. ovoga Pravilnika.

Minimalni zahtjevi za verifikaciju i evidentiranje inspekcija provedenih na temelju Pravilnika o minimalnim uvjetima za zaštitu teladi3

Članak 4.

Tijekom svake inspekcije provedene na temelju Pravilnika o minimalnim uvjetima za zaštitu teladi, nadležno tijelo pregledava najmanje pet kategorija iz Poglavlja I. Dodatka II. ovoga Pravilnika i odgovarajuće odredbe propisa Pravilnika o minimalnim uvjetima za zaštitu teladi navedene u tom poglavlju. Nadležno tijelo evidentira svako neudovoljavanje uvjetima.

Minimalni zahtjevi za verifikaciju i evidentiranje inspekcija provedenih na temelju Pravilnika o minimalnim uvjetima za zaštitu svinja4

Članak 5.

Tijekom svake inspekcije provedene na temelju Pravilnika o minimalnim uvjetima za zaštitu svinja, nadležno tijelo pregledava najmanje četiri kategorije iz Poglavlja II. Dodatka II. ovoga Pravilnika. Nadležno tijelo evidentira svako neudovoljavanje uvjetima.

Minimalni zahtjevi za verifikaciju i evidentiranje inspekcija provedenih na temelju Pravilnika o zaštiti životinja koje se uzgajaju u svrhu proizvodnje1

Članak 6.

Tijekom svake inspekcije provedene na temelju Pravilnika o zaštiti životinja koje se uzgajaju u svrhu proizvodnje, nadležno tijelo pregledava najmanje pet kategorija iz Poglavlja III. Dodataka II. ovoga Pravilnika. Nadležno tijelo evidentira svako neudovoljavanje uvjetima.

Minimalni zahtjevi za verifikaciju i evidentiranje inspekcija provedenih na temelju Pravilnika o minimalnim uvjetima za zaštitu kokoši nesilica2

Članak 7.

Tijekom svake inspekcije provedene na temelju Pravilnika o minimalnim uvjetima za zaštitu kokoši nesilica, nadležno tijelo pregledava najmanje tri kategorije iz Poglavlja IV. Dodataka II. ovoga Pravilnika. Nadležno tijelo evidentira svako neudovoljavanje uvjetima.

Izvješće

Članak 8.

(1) Nadležno tijelo najkasnije do 30. lipnja svake godine dostavlja Europskoj komisiji izvješće, u elektroničkom obliku, o podacima prikupljenim i evidentiranim u skladu s odredbama ovoga Pravilnika tijekom inspekcija provedenih u prethodnoj kalendarskoj godini.

(2) Izvješće iz stavka 1. ovoga članka mora:

(a) sadržavati podatke iz Dodatka IV. ovoga Pravilnika;

(b) imati priloženu analizu utvrđenih najtežih neudovoljavanja uvjetima, kao i akcijski plan za sprječavanje ili smanjenje njihovog pojavljivanja u sljedećim godinama.

Prijelazne i završne odredbe

Članak 9.

Dodaci I. – IV. tiskani su u prilogu ovoga Pravilnika i njegov su sastavni dio.

Članak 10.

Danom stupanja na snagu ovoga Pravilnika prestaje važiti Pravilnik o postupku prikupljanja podataka tijekom inspekcija na farmama (»Narodne novine«, br. 74/08).

Članak 11.

Ovaj Pravilnik stupa na snagu osmoga dana od dana objave u »Narodnim novinama«, osim članka 8. ovoga Pravilnika koji stupa na snagu danom pristupanja Republike Hrvatske u članstvo Europske unije.

Klasa: 011-02/11-01/174

Urbroj: 525-10/0529-12-4

Zagreb, 5. prosinca 2012.

Ministar

Tihomir Jakovina, v. r.

DODATAK I.

kako je navedeno u članku 3. točki (b) ovoga Pravilnika

KATEGORIJE NAČINA DRŽANJA

Kategorije načina držanja za kokoši nesilice i odgovarajuće odredbe Pravilnika o minimalnim uvjetima za zaštitu kokoši nesilica te posebnog propisa o provedbi standarda za stavljanje jaja na tržište[[5]](#footnote-29081-5)

|  |  |
| --- | --- |
| Kategorija načina držanja | Odgovarajuće zakonodavstvo |
| Slobodan uzgoj | posebni propis o provedbi standarda za stavljanje jaja na tržište5 |
| Stajski uzgoj (uzgoj u peradarniku) | posebni propis o provedbi standarda za stavljanje jaja na tržište5 |
| Sustav obogaćenih kaveza | članak 6. Pravilnika o minimalnim uvjetima za zaštitu kokoši nesilica |
| Sustav neobogaćenih kaveza | članak 5. Pravilnika o minimalnim uvjetima za zaštitu kokoši nesilica |

**DODATAK II.**

kako je navedeno u članku 3. točki (c) i člancima 4., 5. i 6. ovoga Pravilnika

Poglavlje I.

Kategorije neudovoljavanja uvjetima za telad i odgovarajuće odredbe iz Pravilnika o minimalnim uvjetima za zaštitu teladi3

|  |  |
| --- | --- |
| Kategorija neudovoljavanja uvjetima | Odgovarajuće odredbe Pravilnika o minimalnim uvjetima za zaštitu teladi |
| Inspekcija | točka 6. Dodatka |
| Sloboda kretanja | točke 7. i 8. Dodatka |
| Prostor | članak 3. |
| Objekti i smještaj | točke 1., 2., 3., 9., 10. i 14. Dodatka |
| Minimalna rasvjeta | točka 5. Dodatka |
| Automatska i mehanička oprema | točka 4. Dodatka |
| Hrana za životinje, voda i ostale tvari | točke 12., 13. i 15. Dodatka |
| Razina hemoglobina | točka 11. Dodatka |
| Vlaknasta prehrana | točka 11. Dodatka |

Poglavlje II.

Kategorije neudovoljavanja uvjetima za svinje i odgovarajuće odredbe iz Pravilnika o minimalnim uvjetima za zaštitu svinja4

|  |  |
| --- | --- |
| Kategorija neudovoljavanja uvjetima | Odgovarajuće odredbe Pravilnika o minimalnim uvjetima za zaštitu svinja |
| Osoblje | članak 5. |
| Inspekcija | članak 3. stavak 9.,  točka 2. Odjeljka B. Poglavlja II. Dodatka,  točka 3. Odjeljka C. Poglavlja II. Dodatka,  Odjeljak D. Poglavlja II. Dodatka |
| Sloboda kretanja | članak 3. stavak 3.,  točke 1., 4. i 5. Odjeljka B. Poglavlja II. Dodatka,  točke 1. i 2. Odjeljka C. Poglavlja II. Dodatka |
| Prostor | članak 3. stavak 1. točke (a),  članak 3. točke 4. i 5. |
| Objekti i smještaj | točke 1., 2. i 3. Poglavlja I. Dodatka |
| Minimalna rasvjeta | točka 2. Poglavlja I. Dodatka |
| Podne površine | članak 3. stavak 2.,  točka 5. Poglavlja I. Dodatka,  Odjeljak A. Poglavlja II. Dodatka |
| Materijali kojim se životinje zanimaju | članak 3. stavak 6.,  točka 4. Poglavlja I. Dodatka,  točka 3. Odjeljka B. Poglavlja II. Dodatka, |
| Hrana za životinje, voda i ostale tvari | članak 3. stavak 8.,  točke 6. i 7. Poglavlja I. Dodatka |
| Vlaknasta prehrana | članak 3. stavak 8. |
| Odstranjivanje dijelova tijela | točka 8. Poglavlja I. Dodatka |
| Načini uzgoja | točka 3. Odjeljka C. Poglavlja II. Dodatka |

Poglavlje III.

Kategorije neudovoljavanja uvjetima za sve farme i odgovarajuće odredbe iz Pravilnika o zaštiti životinja koje se uzgajaju u svrhu proizvodnje1

|  |  |
| --- | --- |
| Kategorija neudovoljavanja uvjetima | Odgovarajuće odredbe Pravilnika o zaštiti životinja koje se uzgajaju u svrhu proizvodnje |
| Osoblje | točka 1. Dodatka |
| Inspekcija | točke 2., 3. i 4. Dodatka |
| Vođenje evidencije | točke 5. i 6. Dodatka |
| Sloboda kretanja | točka 7. Dodatka |
| Objekti i smještaj | točke 8. do 12. Dodatka |
| Automatska ili mehanička oprema | točka 13. Dodatka |
| Hrana za životinje, voda i ostale tvari | točke 14. do 18. Dodatka |
| Odstranjivanje dijelova tijela | točka 19. Dodatka |
| Načini uzgoja | točke 20. i 21. Dodatka |

Poglavlje IV.

Kategorije neudovoljavanja uvjetima za kokoši nesilice i odgovarajuće odredbe iz Pravilnika o minimalnim uvjetima za zaštitu kokoši nesilica2

|  |  |
| --- | --- |
| Kategorija neudovoljavanja uvjetima | Odgovarajuće odredbe Pravilnika o minimalnim uvjetima za zaštitu kokoši nesilica |
| Inspekcija | točke 1. i 6. Dodatka |
| Prostor | članak 4. stavci 4. i 5.,  članak 5. točka (a),  članak 6. stavak 1. točka (a) |
| Objekti i smještaj | članak 4. stavci 1., 2. i 3.,  članak 5. točke (b), (c), (d), (e) i (f),  članak 6. stavak 1. točke (b), (c) i (d),  članak 6. stavci 2., 3., 4. i 5.,  točke 4., 5. i 7. Dodatka |
| Minimalna rasvjeta | točka 3. Dodatka |
| Automatska ili mehanička oprema | točka 2. Dodatka |
| Odstranjivanje dijelova tijela | točka 8. Dodatka |

DODATAK III.

kako je to navedeno u članku 3. točki (d) ovoga Pravilnika

ADMINISTRATIVNA KATEGORIJA NEUDOVOLJAVANJA UVJETIMA

|  |  |
| --- | --- |
| Administrativna kategorija neudovoljavanja uvjetima | Radnje koje poduzima veterinarska inspekcija |
| A | Zahtjev za uklanjanje neudovoljavanja uvjetima u roku kraćem od tri mjeseca.  Bez neposrednog poduzimanja mjera (prekršajnih ili kaznenih sankcija). |
| B | Zahtjev za uklanjanje neudovoljavanja uvjetima u roku duljem od tri mjeseca.  Bez neposrednog poduzimanja mjera (prekršajnih ili kaznenih sankcije). |
| C | Neposredno poduzimanje mjera (prekršajnih ili kaznenih sankcija). |

DODATAK IV.

Podaci koji se moraju dostaviti Europskoj komisiji u skladu s člankom 8. ovoga Pravilnika

Podaci koji se moraju dostaviti Europskoj komisiji u skladu s člankom 8. ovoga Pravilnika dostavljaju se u skladu s tablicama 1. i 2. ovoga Dodatka.

Podaci moraju sadržavati broj:

1. farmi koje podliježu inspekciji – u redu 1. tablica 1. i 2.;

2. farmi koje podliježu inspekciji – u redu 2. tablica 1. i 2., na temelju broja inspekcija koje su u skladu sa zahtjevima iz članaka od 4. do 7. ovoga Pravilnika;

3. farmi koje ne udovoljavaju uvjetima – u redu 3. tablica 1. i 2., na temelju rezultata inspekcija koje su uvrštene u red 2. tablice 1. i 2.;

4. neudovoljavanje uvjetima prema kategorijama iz Dodatka II. ovoga Pravilnika – u redovima od 4. do 18. tablice 1. i u redovima od 4. do 12. tablice 2. ovoga Dodatka;

5. neudovoljavanje uvjetima prema kategorijama iz Dodatka III. ovoga Pravilnika – u redovima od 19. do 21. tablice 1. i u redovima od 13. do 15. tablice 2. ovoga Dodatka.

Tablica 1.

|  |  |  |  |  |  |  |  |
| --- | --- | --- | --- | --- | --- | --- | --- |
| Kategorija životinja | | Kokoši nesilice | | | | Telad | Svinje |
| Način uzgoja i držanja  Broj | | Slobodni uzgoj | Stajski uzgoj | Sustav obogaćenih kaveza | Sustav neobogaćenih kaveza |
| 1. | Farme koje podliježu inspekciji |  |  |  |  |  |  |
| 2. | Pregledane farme |  |  |  |  |  |  |
| 3. | Farme koje udovoljavaju uvjetima |  |  |  |  |  |  |
| Broj neudovoljavanja uvjetima koji se odnose na | | | | | | | |
| 4. | Osoblje |  |  |  |  |  |  |
| 5. | Inspekciju |  |  |  |  |  |  |
| 6. | Vođenje dokumentacije |  |  |  |  |  |  |
| 7. | Slobodu kretanja |  |  |  |  |  |  |
| 8. | Prostor |  |  |  |  |  |  |
| 9. | Objekte i smještaj |  |  |  |  |  |  |
| 10. | Minimalnu rasvjetu |  |  |  |  |  |  |
| 11. | Podne površine (za svinje) |  |  |  |  |  |  |
| 12. | Materijal kojim se životinje zanimaju |  |  |  |  |  |  |
| 13. | Automatska i mehanička oprema |  |  |  |  |  |  |
| 14. | Hrana, voda i druge tvari |  |  |  |  |  |  |
| 15. | Hemoglobin (telad) |  |  |  |  |  |  |
| 16. | Vlaknasta hrana (telad i krave) |  |  |  |  |  |  |
| 17. | Odstranjivanje dijelova tijela |  |  |  |  |  |  |
| 18 | Način uzgoja |  |  |  |  |  |  |
| 19. | Neudovoljavanje uvjetima A |  |  |  |  |  |  |
| 20. | Neudovoljavanje uvjetima B |  |  |  |  |  |  |
| 21. | Neudovoljavanje uvjetima C |  |  |  |  |  |  |

Tablica 2.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Kategorija životinja  Broj | | Goveda (osim teladi) | Ovce | Koze | Domaće kokoši\* | Nojevi | Patke | Guske | Krznaši | Purani |
| 1. | Farme koje podliježu inspekciji |  |  |  |  |  |  |  |  |  |
| 2. | Pregledane farme |  |  |  |  |  |  |  |  |  |
| 3. | Farme koje udovoljavaju uvjetima |  |  |  |  |  |  |  |  |  |
| Broj neudovoljavanja uvjetima koji se odnose na | | | | | | | | | | |
| 4. | Osoblje |  |  |  |  |  |  |  |  |  |
| 5. | Inspekcijski pregled |  |  |  |  |  |  |  |  |  |
| 6. | Vođenje dokumentacije |  |  |  |  |  |  |  |  |  |
| 7. | Slobodu kretanja |  |  |  |  |  |  |  |  |  |
| 8. | Objekte i smještaj |  |  |  |  |  |  |  |  |  |
| 9. | Automatsku i mehaničku opremu |  |  |  |  |  |  |  |  |  |
| 10. | Hranu, vodu i ostale tvari |  |  |  |  |  |  |  |  |  |
| 11. | Odstranjivanje dijelova tijela |  |  |  |  |  |  |  |  |  |
| 12. | Načini uzgoja |  |  |  |  |  |  |  |  |  |
| 13. | Neudovoljavanje uvjetima A |  |  |  |  |  |  |  |  |  |
| 14. | Neudovoljavanje uvjetima B |  |  |  |  |  |  |  |  |  |
| 15. | Neudovoljavanje uvjetima C |  |  |  |  |  |  |  |  |  |
| \*Perad vrste Gallus gallus osim kokoši nesilica | | | | | | | | | | |

[[1](#footnote-29081-1-backlink)]Pravilnikom su preuzete odredbe Direktive Vijeća 98/58/EZ od 20. srpnja 1998. o zaštiti životinja koje se uzgajaju u svrhu proizvodnje.

[[2](#footnote-29081-2-backlink)]Pravilnikom su preuzete odredbe Direktive Vijeća 1999/74/EZ od 17. srpnja 1999. kojom se određuju minimalni standardi za zaštitu kokoši nesilica.

[[3](#footnote-29081-3-backlink)]Pravilnikom su preuzete odredbe Direktive Vijeća 2008/119/EZ od 18. prosinca 2008. o minimalnim uvjetima za zaštitu teladi (kodificirana verzija).

[[4](#footnote-29081-4-backlink)]Pravilnikom su preuzete odredbe Direktive Vijeća 2008/120/EZ od 18. prosinca 2008. o minimalnim uvjetima za zaštitu svinja (kodificirana verzija).

[[5](#footnote-29081-5-backlink)]Dodatak III. Uredbe Komisije (EZ) br. 2295/2003 od 23. prosinca 2003. o uvođenju pravila za provođenje Uredbe Vijeća br. 1907/90 o standardima za stavljanje jaja na tržište

5 11.01.2013 Pravilnik o postupku prikupljanja podataka tijekom inspekcija na farmama

Pravilnik, NN 5/2013-75
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)